gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl ca es pt gl gl pt es gl gl gl gl gl es gl gl gl gl gl gl gl gl es gl gl gl gl gl gl en ca es pt es gl war gl gl gl gl gl gl gl gl gl gl gl gl gl gl gl pt hbs_lat gl gl gl fr gl gl gl gl es gl gl gl gl gl en gl es gl gl gl war gl gl gl gl gl es pt gl es gl pt es gl gl gl gl gl de en sv fr de de gl gl gl gl pt es gl gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Unha fin de semana galego-catalá en Redondela
Domingo, 02 de outubro de 2022
Edición xestionada por Xabier Paradelo
REDONDELA, 11, 12 E 13 DE SETEMBRO
A vila galega acollerá A Foliada, un festival de intercambio social e cultural entre Galiza e Catalunya cun intenso programa de actividades.
A Foliada Redondela’09 é un festival de intercambio cultural entre Galiza e Catalunya que se vén celebrando desde o ano 2003. O principal obxectivo do encontro é o de mostrar, demostrar e mesturar elementos da cultura popular e acción social dos dous países. Cada ano se celebra alternativamente nunha vila galega e no barrio barcelonés de Nou Barris, onde nace a idea orixinal da Foliada. Este ano é a Vila dos Viadutos a encargada de albergar o Festival.
O día 11 de setembro, Redondela acollerá a chegada de case 200 cataláns que chegarán á vila para participaren activamente no evento. Músicos, artistas de circo, activistas da bicicleta, cociñeiros, malabaristas, fotógrafos, actores e demais artistas ocuparán as rúas da Vila para se mesturaren coa parte galega, non menos numerosa e diversa. A fin de semana do 11, 12 e 13 de setembro será para Redondela e Galiza un foco de creación e difusión cultural.
A Foliada Redondela’09 preséntase como un espazo para o intercambio, a reflexión e a acción. En cada edición, a vila organizadora aporta a súa propia visión do evento convertendo ao Festival nun auténtico proceso que vai madurando co paso dos anos. Nesta ocasión, os organizadores pretenden combinar a festa co intercambio e a reflexión sobre dúas temáticas que nos afectan no cotiá, como son os hábitos de consumo e a mobilidade. Neste sentido, varias das actividades propostas pivotan sobre estas temáticas.
Nos tres días do Festival hai planificadas actividades diversas para todas as idades e condicións. A partir do venres 11 pola tarde, o público poderá gozar do programa: desde obradoiros de xoguetes reciclados ata sesións jam de masaxes e aloumiños, pasando por concertos (Tres Trebóns, Herederos del Taxi ou Trasnos de Moscoso), xantares abertos a todo o público, roteiros, encontros de colectivos, ruadas de diables e correfocs, xogos populares, futbolín humano ou un serán mestizo. A Foliada Redondela’09 pretende ser unha xanela aberta á cultura popular e á reflexión social.
O Festival está organizado tanto por colectivos e individuos galegos como por cataláns que se veñen reunindo desde o mes de febreiro. A financiación da Foliada conta coa axuda económica da Generalitat de Catalunya e do Concello de Redondela e, nunha gran parte, froito da autoxestión.
Programación da Foliada Redondela 09
Ás 12 h. Acollida e presentación da Foliada 09. Animación de rúa a cargo dos Croquetas.
Ás 14 h. Xantar acollida amenizado polos Croquetas.
Ás 16 h. Actuación dos Veraneantes.
A partir das 17 h. Comezo dos obradoiros no campo da Feira.
- Fabricación de xabón a partir de aceite reciclado.
- Elaboración de pancartas reivindicativas.
- Reparación de bicicletas.
- Elaboración de cruces reinvindicativas.
- Elaboración de porterías para o futbolín humano.
Ás 18 h. Encontro sobre outras posibilidades de alimentarnos, producir e/ou consumir no Multiusos da Xunqueira.
Ás 19 h. Inauguración simbólica dunha parada de autobús na Praza da Constitución e a continuación intervención teatral dos Oprimidos.
A partir das 20 h. Animación de rúa a cargo dos Veraneantes
Ás 21 h. Cea
A partir das 22 h. Concertos no anexo do campo de fútbol do Choco:
- Es molt Band (NB)
- Trasnos de Moscoso (GZ)
- Mas Kintos (NB)
Sábado 12 de Setembro
Á partir das 10 h saída de autobuses para o Roteiro pola zona onde está proxectada a Autovía e encontro de mobilidade incluído dentro do roteiro.
A partir das 11 e durante toda a xornada no campo da Feira.
- Feira de produtos locais e/ou ecolóxicos.
- Feira de artesanía.
- Feira de entidades.
De 11 h a 14 h. Feira de troco no campo da Feira.
Ás 12 h. Encontro de colectivos de consumo alternativo no Multiusos da Xunqueira.
A partir das 12. Animación de rúa a cargo da Charanga do Metal.
Ás 14 h. Xantar popular
Á partir das 17 h.
- No campo da Feira:
- O xogo da Coca
- No paseo da Xunqueira xogos populares Galegos:
- O xogo da Billarda
- Arrebolamento de sacho
- Obradoiro de Circo Social
- Futbolín humano (ao lado do palco)
- Variado de xogos tradicionais galegos (corda, sacos, chave…)
A partir das 17:30 h.
- No campo da Feira.
- Obradoiro de fabricación de xoguetes.
- Obradoiro de reciclaxe.
- Obradoiro de fabricación de sombreiros. Tempo de xogos.
- Na Casa do Mar.
- Pintada dun mural de mobilidade
Ás 19 h. Encontro de locais sociais no Multiusos da Xunqueira.
A partir das 20:30. Animación de rúa a cargo das gaiteiras da Lúa Meiga seguido de un obradoiro de baile tradicional galego.
A partir das 21 h. Serán mestizo acompañado de pincho nocturno.
As 23:30 h. Diables e correfocs
Xa de madrugada. Concertos no anexo do campo do fútbol do Choco:
- Herederos del taxi (NB)
- Os Tres Trebóns (GZ)
- DJ Can de Palleiro (NB)
Domingo 13 de Setembro
9 – 11 h. Almorzo
Ás 10 h. Visita a Illa de S. Simón e conferencias sobre a Rede Natura 2000.
As 12 h. Sesión de masaxes e taller de aloumiños (Pavillón Meendinho)
A partir das 14 h. Xantar despedida e avaliación.
- Taller de autorreparacion de bicicletas (Cafetería Guay)
- Hortas comunitarias de Can Masdeu + documental “Soja tour” (Multiúsos da Xunqueira)
- Exposición centro social Can Masdeu (Multiusos da Xunqueira)
- Retrospectiva de la foliada 2008 en Nou Barris (DiscoTasca)
- Obradoiro de personalización de camisetas (Campo da Feira)
- Fotomatón (Campo da Feira)
- Anxeles tal como somos (Multiusos)
- Feira de produtos locais e /ou ecolóxicos (Sábado todo o día)
- Feira de entidades (Sábado todo o día)
- Feira de artesanía (Sábado todo o día)
- Proxección de audiovisuais e Fotomatón durante os concertos
A Foliada volve a Barcelona, e vai a terceira
A Foliada trasládase de Nou Barris a Cerceda
II Foliada e presentación da Axenda Cultural Galega de Rede.cat
Galería fotográfica da II Foliada
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Regresa o Culturgal Edición xeral
Independencia, creatividade e esplendor Edición xeral
Un país normal Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto